Яму 60 гадоў. З іх два дзясяткі ў святарскім сане. Віктар Перагудаў па адукацыі мастак, скончыў Мінскае мастацкае вучылішча, а вышэйшую адукацыю атрымаў у Маскве (універсітэт мастацтва — завочна). Менавіта сам для храма нічога не пісаў — праца вельмі адказная і патрабуе цішыні, сабранасці, адзіноты, а гэтага ў настаяцеля ніколі не было. Да таго ж Свята-Еўфрасіннеўскі храм — захавальнік цудатворнай іконы Божай Маці Вастрабрамскай. Яна слынная сваёй дапамогай людзям, вось яны і ідуць сюды, сцякаюцца з усіх куткоў як Беларусі, так і замежжа.